open-index/open-wikipedia-markdown huggingface dataset:
Karel Satsuit Tubun

**K.S Tubun** utawa cekakan saka **Karel Satsuit Tubun** yaiku pahlawan Révolusi. K.S Tubun minangka pengawal J. Leimena kang dadi salah sawijiné kurban Gerakan 30 September ing taun 1965.

## Biografi
K.S Tubun lair ing Tual Maluku Tenggara, surya kaping 14 Oktober 1928. Nalika ngancik diwasa, piyambaké ndaftar dadi anggota POLRI. Sawisé ketampa mèlu pendhidhikan Pulisi lan lulus, mapan ing *Kesatuan* Brimob Ambon kanthi Pangkat *Agen Pulisi Kelas Dua* utawa saiki *Bhayangkara Dua Pulisi*. K.S Tubun ditarik menyang Jakarta. Pangkatate dadi Agen Pulisi Kelas Satu atau sekarang Bhayangkara Dua Pulisi. Nalika Bung Karno ngandharake Trikora kang isiné nuntut *Pengembalian Irian Barat kepada Indonésia* saking tangan Walanda.Nalika iku langsung dianakaké Operasi Militer. K.S Tubun tumut ing perjuangan iku. Sawisé Irian barat kasil dibalekké, K.S. Tubun olèh tugas ngawal ing kediaman Wakil Nayakotama Dr.J. Leimena ing Jakarta. Saya suwé pangkaté munggah dadi Brigadir Pulisi.

## Séda
K.S Tubun katilar donya nalika yuswané 38 taun ing Jakarta 1 Oktober 1965. K.S Tubun disarèhké ing TMP Kalibata, Jakarta.

## Kaanugrahaké Gelar
K.S Tubun dianugrahi gelar pahlawan Révolusi dhedhasar SK Présidhèn Républik Indonésia No 114/KOTI/1965. Adedasar gegayutané dadi korbab Gerakan 30 September, Pamaréntah maringi gelar minangka salah sawijining Pahlawan Revolusi Indonésia, padha karo Jenderal Ahmad Yani, Letjen Suprapto, Letjen M.T.Haryono, Letjen S.Parman, Mayjen Sutoyo, Mayjen D.I.Pandjaitan, Brigjen Katamso, Kolonel Sugiono, Kapten C.Z.I.Pierre Tendean.

## Cathetan suku
Mékanika

**Mékanika** inggih punika ngèlmu ingkang nyinaoni gerak utawi ébah-ébahan. Mékanika saged dipunbèntenaken dados kalih , inggih punika *kinématika* lan *dinamika*. Kinematika inggih punika ngèlmu ingkang nyinaoni gerak kang tanpa wigatosaken sebabipun. Konsep *kinematika* gegayutan kaliyan posisi, kecepatan, percepatan lan wekdal.
Danu Umbara

**Danu Umbara** (lair ing Cirebon, 23 Maret 1943) ya iku salah sawijiné aktor lan sutradara Indonesia, sing naté suksès nyutradarani filem *Lima Cewek Jagoan* ana ing taun 1980. Filmé dijurung déning aktris terkenal nalika jaman semana. Saliyané dadi sutradara, dhèwèké naté dadi aktor filem ing Malaysia sing judhulé "Penagih Dada" 1977 dijurung déning aktris Malaysia, S. Zamilah.

## Filmografi 
Film kang wis digawé
* *Fadjar Ditengah Kabut* (1966)
* *Kini Kau kembali* (1966)
* *2X24 Djam* (1967)
* *Djalang* (1970)
* *Pengejaran Ke Neraka* (1971) diperanaké déning Danu Umbara lan Widyasari
* *Kerinduan* (1979)
* *Lima Cewek Jagoan* (1980) diperanaké déning Lydia Kandou, Yati Octavia, Eva Arnaz, Debby Chynthia Dewi, lan Dana Christina
* *Sengol Sengolan* (1980)
* *Bunga Cinta Kasih* (1981)
* *Cewek Jagoan Beraksi Kembali* (1981) diperanaké déning Debby Cynthia Dewi, Dana Christina, Eva Arnaz, lan Barry Prima
* *Five Deadly Angels* (1982) diperanke déning Lydia Kandou, Debby Chynthia Dewi, lan Eva Arnaz
* *Perawan Rimba* (1982) diperanke déning Lydia Kandou
* *Perhitungan Terakhir* (1982)
* *Dilihat Boleh Tidak Boleh Dipegang* (1983)
* *Fire of Vengenance* (1983)
* *Lelaki Sejati* (1984) diperanaké déning Anna Tairas

## Réferènsi
Djadoeg Djajakoesoema

**Djadoeg Djajakoesoema** () ya iku pemeran dan sutradara filem Indonesia yang pernah bermain dalam filem "Perempuan Dalam Pasungan" pada taun 1980. Film yang disutradarainya banyak dibintangi olèh para aktris kaloka diera itu seperti Rd Ismail, Bambang Hermanto, Titi Savitri, dan Sulastri.

## Pawiyatan 
Pawiyatan sing wis digayuh:
* Komite Teater Dewan Kesenian Jakarta (1968-1971)
* Wakil Ketua I Dewan Pekerja Harian DKJ (1971-1972)
* Ketua DPH Dewan Kesenian Jakarta (1972 -1977)
* Penasehat Ahli ana ing babagan kabudayan, struktur Dinas Kebudayaan DKI Jakarta (1984)

## Filmografi 
* *Embun* (1951)
* *Terimalah Laguku* (1952)
* *Harimau Tjampa* (1953)
* *Mertua Sinting* (1954)
* *Putri dari Medan* (1954)
* *Arni* (1955)
* *Tjambuk Api* (1958)
* *Pak Prawiro* (1958)
* *Lahirnya Gatotkatja* (1960)
* *Mak Tjomblang* (1960)
* *Masa Topan dan Badai* (1963)
* *Rima Bergema* (1964)
* *Bimo Kroda* (1967)
* *Api di Bukit Menoreh* (1971)
* *Malin Kundang* (1971)
* *Perempuan Dalam Pasungan* (1980)

## Réferènsi
Kalor

thumb|150px|Panas

**Kalor** utawi béntèr inggih punika salah satunggaling wujud ènergi ya iku Ènèrgi panas. manawi bénda nguwalakén kolor wontné bénda sanès, kalor ingkang sampun dipuntampi benda sanès sami kaliyan kalor ingkang dipunuwalakén kaliyan bènda sanès. prosès punika dipunsébat **Asas Black** ya iku jumlah kalor ingkang dipunuwalakén sami kaliyan kalor ingkang dipuntampi. kalor saged dipunpindah ngélangkungi Radiasi, Konvèksi, lan Konduksi. mèdia ingkang dipunginakakén  wonten pindahanipun benter saged wujudpadat,cair,gas.(dipununduh Tanggal 17 September 2012)
Sadèrèngipun abad-17, wonten ingkang nyukani pangartosan manawi kalor punika wujud zat ingkang ngalir saking ingkang suhunipun inggil ngantos suhu ingkang luwih cendhèk manawi benda mau bersentuhan utawi campur. manawi kalor kalèbét zat sajatosipun gadhah Massa lan kasunyatan bénda ingkang dipunpanasakén massanipun botén tambah. kalor punika botén kagolong Zat nanging kagolong wujud Ènèrgilan suatu besaran ingkang dipunlambangaken Q nganggé ékan J, lan sanèsipun dipunlambangaken Kal.  
paristiwa ingkang ngélibatakén kalor ingkang asring dipuntemui wonten kauripan sédintén-dintén, tuladhanipun wanci godhok toya kaliyan ginakakén kompor, tuya ingkang sajotosibun gadhah suhu anyép suwè-suwè dados panas.

## Kalor saghéd Ngubah Suhu Bénda
Wontén ngèlmu Fisika pangértosan kalor bèntén kaliyan suhu. kalor dados wujud ènérgi nyatakakén jumlah, (kuantitas panas, suhu nyataaken ukuran  derajat panas).(dipununduh tanggal 17 September 2012)
Suhu toya ingkang sédèrèngipun béntèr sakménika dados luwih anyép lan suhu toya ingkang saderengipun anyép dadosaké luwih panas. sakménika nunjukakén manawi toya panas punika ngèlépasaken kalor lan toya anyép narima kalor saking toya béntèr kanggé ngunggahakén suhunipun. sédaya bénda saged nerima lan nguwalaken kalor. benda-benda ingkang suhunipun luwih inggil saking sisihipun punika luwih cenderung nguwalaken kalor. benda-benda ingkang gadhah suhu  luwih cendhèk sakig lingkunganipun lan saged nampi kalor kanggé nyètabilaken kondisi kaliyan lingkunganipun. suhu zat némbe owah saking asalipun manawi zat mau nguwalaken utawi nampi kalor.

## Kalor saged ngowahi wujud dat 
Zat manawi dipunparingi  suhu ingkang ngélangkungi batos, mila zat bakal ngalami pauwalan wujud. paristiwa punika ugi sami manawi zat nguwalakén kalor lan nyampai suhu minimal. sanèsipun, kalor saghéd dipunginakakén kanggé ngubah wujud zat. 

## Cathethan sikil
Panu

**Panu** ya iku penyakit kulit. Panu iku bisa nular, lewat kringit sing duwé Golongan darah padha..

## Uga delengen
Kutilen,
Kurap,
Bisul,
Rangen

## Pranala njaba
Saraswati

**Saraswati** inggih punika salah satunggal saking tigang dèwi utama wonten ing agama Hindhu, dèwi ingkang sanèsipun inggih punika Dèwi Sri Laksmi saha Dèwi Durga. Saraswati inggih punika sakti utawi garwanipun Déwa Brahma. Saraswati punika asalipun saking tembung **sr** ingkang ngemu teges "ngalir". Wonten sajeroning kitab Rgweda V. 75.3, Saraswati ugi ingaran Dèwi Kali, kejawi Gangga, Yamuna lan sapiturutipun.

## Wonten ing agama Hindhu 
Saraswati inggih punika salah satunggaling dèwi ingkang dipunpuja wonten ing agama Weda. Asma Saraswati kalebet wonten ing Rgweda lan ugi wonten ing sastra Purana (kempalan ajaran saha mitologi Hindhu). Saraswati ugi minangka dèwi ngèlmu kawruh lan seni ugi sok diarani dèwi kawicaksanan.

Wonten ing aliran Wedanta, Saraswati kagambaraken dados kekiyatan saha saktinipun Déwa Brahma. Rikala jaman rumiyin, Saraswati dipunpitadosi dados panguwaosipun ngèlmu kawruh lan seni. Para panganut Wedanta pitados, kanthi nguwaosi ngèlmu kawruh lan seni, punika dados salah satunggaling margi kanggé moksa.

## Sajarah 
Sajarah utawi asal muasalipun Saraswati kagayutaken kaliyan Kali Saraswati wonten ing Rajastan. Dèwi punika kagayutaken dhateng bab paciptan kados ta tirta ingkang ageng mumpangatipun kanggé bibit tetuwuhan lan tetuwuhan sanèsipun. Dèwi Saraswati dipunpuja rikala laré-laré miwiti sinau maos lan nyerat. Wonten ing India kathah sekolah-sekolah ingkang muja Saraswati sadèrèngipun miwiti pasinaon.  

## Teges Lambang Saraswati 
Dèwi Saraswati kagambaraken kanthi dèwi ingkang ayu pasuryanipun, gadhah asta sekawan ingkang ngasta Genitri, Keropak, Wina, Kembang Teraté, ugi wonten manuk merak lan banyak, ingkang sadaya punika gadhah teges:
* Wanita tegesipun ngèlmu kawruh ingkang nengsemaken manah
* Genitri tegesipun ngèlmu punika boten wonten pungkasanipun manawi dipunkawruhi saben jaman
* Keropak tegesipun pralambang sumber kanggé nyimpen ngèlmu
* Wina tegesipun ngèlmu punika saged dados daya seni
* Kembang Teraté tegesipun ngèlmu punika suci
* Banyak tegesipun ngèlmu punika saged maringi kawicaksanan tumrap sinten kémawon ingkang gadhah, kanggé mbédakaken pundi ingkang becik lan pundi ingkang nistha.
* Manuk Merak tegesipun ngèlmu punika saged maringi kawibawan tumrap sinten kémawon ingkang gadhah.  

## Cathetan sikil
Barakuda

**Brakuda** ya iku iwak kang kalebu kelas Actinopterygii kang dikenal kanthi wujud kang medèni lan ukurané kang gedhi. Awaké dawa lan ditutupi sisik kang alus. Barakuda ya iku anggot génus *Sphyraena*, siji-sijiné génus familia Sphyraenidae.	

## Species 
[thumb|[Sennet utara, *Sphyraena borealis*.]]
[right|thumb|Sekumpulan [barakuda buntut kuning, *Sphyraena flavicauda*, ing kiwa-tengené Dayang, Malaysia.]]
Ana 26 spésies barakuda kang dingertèni, ya iku:
* Barakuda sirip hiu, *Sphyraena acutipinnis* Day, 1876.
* Barakuda guinea, *Sphyraena afra* Peters, 1844.
* Barakuda pasifik, *Sphyraena argentea* Girard, 1854.
* Barakuda besar, *Sphyraena barracuda* (Walbaum, 1792).
* Sennet utara, *Sphyraena borealis* DeKay, 1842.
* Barakuda bergaris kuning, *Sphyraena chrysotaenia* Klunzinger, 1884.
* Barakuda Meksiko, *Sphyraena ensis* Jordan & Gilbert, 1882.
* Barakuda buntut kuning, *Sphyraena flavicauda* Rüppell, 1838.
* Barakuda mata besar, *Sphyraena forsteri* Cuvier, 1829.
* Barakuda Guachanche, *Sphyraena guachancho* Cuvier, 1829.
* Barakuda Heller, *Sphyraena helleri* Jenkins, 1901.
* *Sphyraena iburiensis* Doiuchi & Nakabo, 2005.
* Barakuda pelikan, *Sphyraena idiastes* Heller & Snodgrass, 1903.
* Barakuda Jepang, *Sphyraena japonica* Cuvier, 1829.
* Barakuda Pickhandle, *Sphyraena jello* Cuvier, 1829.
* Barakuda Lucas, *Sphyraena lucasana* Gill, 1863.
* Barakuda Australia, *Sphyraena novaehollandiae* Günther, 1860.
* Barakuda Obtuse, *Sphyraena obtusata* Cuvier, 1829.
* Sennet selatan, *Sphyraena picudilla* Poey, 1860.
* Barakuda merah, *Sphyraena pinguis* Günther, 1874.
* Barakuda gigi gergaji, *Sphyraena putnamae* Jordan & Seale, 1905.
* Barakuda sirip ireng, *Sphyraena qenie* Klunzinger, 1870.
* Barakuda Éropah, *Sphyraena sphyraena* (Linnaeus, 1758).
* *Sphyraena tome* Fowler, 1903.
* Barakuda mulut kuning, *Sphyraena viridensis* Cuvier, 1829.
* *Sphyraena waitii* Ogilby, 1908.

## Réferènsi 
## Pranala njaba 
* http://jangkrikkrik.wordpress.com/ikan/barakuda/
* Barakuda Besar di situs Museum Sajarah Nasional Florida
* Sphyraenidae di Animal Diversity Web

zh-yue:梭魚
K2

250px|thumb|Gunung K2 saking sisih lèr

**K2** Inggih punika gunung ingkang paling inggil nomer kalih wonten ing donya. Papanipun manggèn wonten ing sapérangan karakoram saking Himalaya. Antawisipun Pakistan kaliyan Républik Rakyat Cina. Gunung punika minangka gunung nasional wonten ing Pakistan. Gunung punika inggilipun kinten-kinten 8.611 mèter. Rikala rumiyin, gunung punika langkung angèl dipunminggahi manawi dipuntandhingaken kaliyan gunung Everest, punika amargi cuaca-nipun ingkang langkung awon. K2 ugi langkung inggil tinimbang tlatah ingkang wonten ing sakiwa tengenipun manawi dipuntandhingaken kaliyan Everest. K2 misuwur kanthi nama "Pegunungan Kejam", punika amargi wonten ing taun 2004, namung 246 tiyang ingkang saged minggah ngantos dumugi puncak. Ingkang 56 sanèsipun séda nalika badhé minggah wonten inggil gunung K2.

250px|thumb|Gunung K2 nalika mangsa panas 2006
Nama sanèsipun kanggé K2 inggih punika Godwin Austen, saged dipunwastani Godwin Austen amargi tiyang ingkang saged minggah dhateng gunung punika ingkang kaping pisan inggih punika Godwin Austen. Kajawi punika Gunung punika ugi dipunwastani Qogir (basa turunanipun Chogiri), Lamba Pahar, Dapsang, Kechu, Ketu lan sanès-sanèsipun.

## Pamènèkan 
250px|thumb|Lancedelli nalika minggah dhateng gunung K2
:Oscar Eckenstein kaliyan Aleister Crowley wonten ing taun 1902
:Luigi Amedeo, Duke Of the Abruzzi wonten ing taun 1909
:Ardito DesioLino Lacedelli dan Achille Companoni wonten ing tanggal 21 juli 1954 lan ngantos dumugi puncak

## Cathetan suku
Lemah kapur

**Lemah kapur** iku sajinising lemah sing ngandhut akèh gamping. Lemah kapur dumadi amargi prosès medalipun watu gamping ing jero segoro banjur medal ing lumah, sak teruse dados lapuk amargi angin lan toyo kang wonten lumah saéngga blawor dados lemah, Lemah kados punika anané wonten Pegunungan Kidul lan Pegunungan Kendeng ing Jawa Tengah.

## Sumber 
*A.M Sudirman, Endang Mulyani, Dyah Respati Surya. 2006. Khazanah Ilmu Pengetahuan Sosial. Sala. PT Tiga Serangkai.
Dakron

250px|jmpl|ka|Dhakron silikon
**Dhakron** iku jinising kapas sing digawé saka bahan kimia, utawa bisa uga diarani kapas sintètis. Adaté dhakron iku digawé saka silikon. Dhapuré dhakron mèmper banget karo kapas, nanging dhakron luwih lunyu yèn dicekel. Dhakron adaté kanggo ngisi bantal, guling, sofa, kasur lan liya-liyané.
Taman Narmada

thumb|Taman Narmada
thumb|Taman Narmada (Kolam 1)
thumb|Taman Narmada (Kolam 2)
thumb|Taman Narmada (Kolam 3)
thumb|Papan Sumber Toya Awet Nem ing Taman Narmada

**Taman Narmada** punika satunggaling taman ing Pulo Lombok. Taman punika wiyaripun kirang langkung 30 hèktar

Asma Narmada dipunpendhet saking asma lèpèn Gangga anakan ingkang suci wonten ing India, nun inggih Narmadanadi. Wonten ing wekdal punika asma Narmada asma Narmada dipun-ginakaken kanggé asma sumbering toya kolam-kolam unika sarta lèpèn wonten ing panggènan punika. Taman Narmada ugi boten namung kanggé panggènan Upacara. Wonten ing wekdal katiga (kemarau), taman punika dipundadosaken panggènan lèrèn (istirahat) déning wisatawan.Amargi Raja sampun sepuh, sampun boten saged wonten ing gunung malih. Lajeng ratu damel duplikatipun Gunung Rinjani punika.

## Objek wonten salebeting Taman Narmada 
# *Bale Terang*. Objek punika ingkang dipunparingi nomer wolu, wonten saktengahing sadaya objek. Bale Terang tegesipun griya ingkang terang. Anggadhahi kalih kamar, ingkang steunggal kanggé permaesuri saking Lombok, manawi kamar sanèsipun kanggé permaesuri saking Bali.
# Kolam ingkang sapisan, dano ingkang paling ageng, ingkang dipunnamani Dano Singgayana. Dano punika minangka gambaran dano ingkang wonten ing Gunung Rinjani
# Kolam ingkang kaping kalih, namanipun kolam Briyung, inggih punika kolam ingkang wonten ing wekdal kepengker dipun-ginakaken kanggé siram para ratu. Nanging, sapunika sampun dipun-ginakaken kanggé renang déning masarakat umum.
# Kolam ingkang pungkasan kanggé siram para selir. Manawi para selir saweg siram wonten ing kolam punika, ratu lenggah kaliyan mirsani saking bangsal ingkang wonten caketipun. Pundi ingkang ayu, dipunceluk déning ratu. Bedanipun kaliyan kolam-kolam sadèrèngipun nun inggih kolam punika gadhah pancuranipun, dumunung wonten saktengahing kolam.
# Papan ingkang paling istimewa wonten ing Taman Narmada inggih punika papan sumber toya awet nem, asring dipunkunjungi para wisatawan, malah naté dipunkunjungi présidhèn. Papanipun alit, wujudipun kados ta griya. Wonten saklebeting griya alit punika wonten sumber toya awet nem. Dipunsebataken awet nem, amargi gadhah kandhungan mineral ingkang inggil sanget. Manawi raup utawi ngunjuk toya punika, boten saged dados prawan malih (kanggé ingkang sampun boten prawan), nanging kanggé nyembuhaken rematik kaliyan maagh. Manawi raup, supados langkung terang rainipun.

## Rujukan
Wisata Bahari Lamongan

**Wisata Bahari Lamongan** utawa **WBL** iku punjer wisata sing mapan ing pasisir lor kisik Jawa, ing kacamatan Paciran, Kabupatèn Lamongan, Jawa Wétan.

Papan wisata iki wis dibuka wiwit 14 November 2004. Wisata Bahari Lamongan dikelola déning PT Bumi Lamongan Sejati, sawijining perusahaan patungan Pemkab Lamongan lan PT Bunga Wangsa Sejati.

Sawetara wahana unggulan papan wisata iki antarané Pura Bawah Laut, Guwa Insectarium, Space Shuttle, Anjungan Wali Songo, Texas City, Paus Dangdut, Tembak Ikan, Rumah Kaca, sarta Pura Bajak Laut.

## Fasilitas
* Rumah Kucing
* Gladri Kapal Dan Kerang
* Sarang Bajak Laut
* Goa Insektarium
* Permainan Air
* Playground Remaja
* Playground pasir
* Kolam Renang Air Tawar
* Kolam Renang Air Laut
* Waterboom
* Anjungan Wali Songo
* Bioskop 3 Dhimènsi
* Rumah Sakit Hantu
* Rotary Coaster
* Samba Jet
* Mini Columbus
* Mini Train
* Tembak air
* Merry-Go-Round
* Mini Bumper Car
* Mini Bumper Boat
* Motocross
* Tagada
* Taman kaca
* Taman mbeburu
* Paus Dangdut
* Jet Coaster
* Bumper Car
* Space Shuttle
* Bioskop Desperado
* Drop Zone
* Pura Boneka
* Crazy Car

## Réferènsi 
## Pranala njaba 
* wisatabaharilamongan.com Situs wèb resmi
Cyanophyta

**Cyanophyta** utawa ganggang ijo - biru iku sumebar ing akèh papan panggonan, ya iku ing nggon banyu, ing lemah, ing watu, lan telanan watu. Lumrahé organisme iki akèh ing nggon bany kanthi pH nétral utawa bebanyon sing duwé sipat rada *basa*. Uga ana ganggang ijo - biru sing simbiosis karo organisme liya, contoné *Gleocapsa* lan *Nostoc* simbiosis karo ganggang gawé lumut kerak *lichen*, *Anabaena* sing simbiosis karo lumut ati, paku banyu, cycad, lan angiosperma kanggo ngefiksasi nitrogen.
thumb|250px|Cyanophyta
Ganggang ijo - biru ngandhut jinis klorofil a. Liyané nduwé klorofil lan karotenoid, organisme iki uga nduwé fikosianin lan kadangkala fikoeritrin. Fikosianin ndandékaké ganggang ijo - biru nduwé warna sing kas, ya iku ijo rada biru. Nanging ora kabèh ganggang ijo - biru nduwé warna ijo - biru, ana sing ireng, coklat, kuning, abang, ijo, lan warna campuran.

Akéh ganggang ijo - biru bisa nalèni nitrogen saka atmosfer. Prosès fiksasi nitrogen sing kadadéan ing heterosista. Oyot tuwuhan sing simbiosis karo Cyanophyta nyepakaké bahan sing dianggo Cyanophyta dadi ènergi kanggo ngubah Nitrogen dadi amonia lan nyediakaken bahan kimia sing bisa nalèni oksigèn.
## Titikané Ganggang Ijo - Biru 
# Punjeré ora diblongsong membran.
# Tembok sèl panggonané antarané plasmalema lan selubung lendir.
# Ganggang ijo - biru sing nggrombol kanthi wujud filamen duwé *heterosista* lan *spora lèrèn*. Heterosista ya iku sèl sing luwih kandel lan ora nduwé inti. Spora lèrèn ya iku spora sing temboké kandel banget lan ing njeroné ana isiné sèl.
# Wujud organisme iki bisa uniselular (*Chroococcus*, *Anacystis*), nggrombol (*Merismopedia*, *Nostoc*, *Microcystis*), utawa filamen (*Oscillatoria*, *Microcoleus*, *Anabaena*). Sel sing nggawé grombolan ya iku padha, déné wujud filamen kasusun saka sèl sing dadi ranté, trikoma (kaya tabung), lan blongsong.
## Kawiné Ganggang Ijo - Biru 
Ganggang ijo - biru kawin kanthi cara nyigar sèl, fragmentasi, lan nggawé spora.
* Nyigar Sel
Kanthi cara iki sèl langsung kasigar utawa tetep nggrombol, kaya ta *Gloeocapsa*.
thumb|250px|Gambar Gloeocapsa
* Fragmentasi
Fragmentasi kadadéan ing ganggang sing wujudé filamen, kados *Oscillatoria*. ing filamen sing dawa, yèn salah siji selé mati, mula sèl mati iku mantha filamen dadi 2 utawa luwih. Kethokan - kethokan mau ingaran *hormogonium*. Yèn hormogonium ucul saka filamen induk lan arep ddai invidu anyar, kaya ta *Plectonema boryanum*
* Spora
Ing kaanan sing kurang nguntungaké arep dadi spora sing sajatiné ya iku sèl vegetatif. Spora iki malih gedhé lan kandél amarga zat panganan sing katumpuk. Ganggang ijo - biru bisa obah kanthi cara slurut, nanging obahing awaké alon banget, kira - kira 250 mikrometer per menit. ganggang ijo - biru ora nduwé flaglela.
## Mupangate Ganggang Ijo - Biru 
Ana ganggang ijo - biru sing bisa dipangan ya iku, *Spirulina sp*. Ana spésies ganggang ijo - biru sing simbiosis kanthi cara fiksasi nitrogen bébas, mula bisa nambah suburing lemah, contoné *Anabaena azollae*.

## Cathetan suku
Curug Lawé (Temanggung)

**Curug Lawé** utawa **Grojogan Lawé** mapan ing Kabupatèn Temanggung sisih lor, ya iku ing Désa Muncar, Kacamatan Gemawang. Ora adoh saka curug Lawé ana sumber banyu panas kang bisa kanggo nambani lelara kulit lan balung, amarga banyuné ngemu belérang.
Diarani curug lawé amarga tibané banyu grojogan kaya benang utawa lawé kang alus lan putih warnané.
ing tlatah iki, pengunjung uga bisa blanja sayur-sayuran lan buah kanthi rega murah. Amarga langsung bisa dituku saka wong tani ing Pasar Muncar..
## Cathetan suku
Curug Trocoh

**Curug Trocoh** utawa **Grojogan Trocoh** mapan ing Désa Tawangsari, Kecamatan Wonoboyo, Temanggung. Curug Trocoh uga dikenal Curug Surodipo, kanggo ngurmati perjuangan Surodipo, pengikut setiane Pangeran Diponegoro. Piyambake dipercaya minangka panglima perang nalika nglawan bala belanda (1825-1830).
Curug Trocoh mapan ing Désa Tawangsari, Kecamatan Wonoboyo, sautara 28&nbsp;km saka wétan lora Kutha Temanggung.  Ketinggian curug, saka puncak tekan dasar sautara 120 meter.

## Cathetan suku
Ontong

thumb|200 px| Ontong gedhang
thumb|200 px| ontong gedhang ingkang taksih wonten wit

**Ontong** inggih punika aranipun kembang gedhang. Wonten ugi ing laladan-laladan tartamtu kados ing Gunungkidul punika nyebut *ontel* utawi *ontel gedhang*. Warninipun ontong gedhang punika wonten ingkang warni ungu enom, ungu tuwa, lan wonten ugi ingkang warninipun abang. Kembang gedhang punika dados caloning woh gedhang.

Kembang ingkang satunggal punika asring dipunanggep kembang ingkang nganggu tuwuhing woh gedhang. Nanging miturut panaliten, jantung pisang punika gadhah nutsisi ingkang saé kanggé ngleremaken lelara .

Saking satunggal wit gedhang saged ngasilaken satunggal tundhun gedhang namung saking satunggal **ontong** gedhang. Awit saking punika, langkung gampil manggihaken woh gedhang ipun tinimbang manggihaken ontong gedhang ipun.

Nutrisi ingkang kaandhut wonten ing ontong punika kalebet inggil. Ya iku saben 25gram ontong ngandhut 31 kkal kalori, 7.1 gram karbohidrat, 0.3 gram lemak, saha 1.2 gram protéin. Kajawi punika miturut ahli tèknologi pangan lan gizi IPB (Institut Pertanian Bogor) ontong gedhang punika gadhah  kandhutan mineral (fosfor, kalsium, lan zat besi) saha vitamin (A, B1, lan C) sarta zat pangan .

Boten sadaya ontong gedhang gadhah raos énak bilih dipundhahar. Onotong gedhang ambon raosipun radi pait amargi gadhah kadar tannin ingkang inggil. Awit saking punika ingkang saé punika ngginakaken ontong saking jinis gedhang siam, gedhang kepo, lan gedhang kluthuk (watu) ingkang gadhah kandhutan protéin langkung inggil tinimbang gedhang sanèsipun. Protein ngasilaken raos gurih ingkang saged ngalahaken raos pait saking tannin.

## Faédah Ontong gedhang 
# Paring raos wareg ingkang langkung dangu saéngga saged nyegah obesitas.
# gadhah indeks glikemik ingkang andhap saéngga insulin ingkang dipunbetahaken kanggé ngéwahi glukosa dados ènergi saya sakedhik saha saé kanggé penderia diabetes.
# Ngirangi resiko lelara jantung.

Ontong piyambak saged dipundamel dados manéka warni masakan ugi lalapan kados ta:
#jangan bothok,
#urap,
#kluban
#pecel,
#lodèh,
#osèng-osèng
Kajawi punika miturut pangembangan jaman sapunika sampun kathah variasi panganan saking ontong pisang punika. Amargi gadhah serat ingkang empuk, ontong gedhang punika saged dados sesulihipun daging kanggé *vegetarian*. Produk olahan saking ontong gedhang punika ugi kathah kados ta: dendeng, bakso, abon, lan sate.

## Cathetan suku
Dimas Djayadiningrat

**Dimas Djayadiningrat** utawa **Jay** (lair ning Jakarta, 23 Agustus 1973), salah sawijiné sutradara lan prodhuser filem Indonesia. Saliyané iku Jay dikenal dadi musisi lan sutradara video klip. Dhèwèké naté dadi ana ing Indonesia Idol.
Ana ing Juli 2012, dhèwèké nikah karo Reynavenzka R. Deyandra, model sing kaloka ning filem AIR TERJUN PENGANTIN.

## Pagawéan 
Dimas Djayadiningrat miwiti karir dadi desainer sampul kaset. Jaman semana, dhèwèké isih kuliah ning Kampus Trisakti lan ngalami akèh kasengsaran, Jay sinau gawé video klip. Wusanane, dhèwèké mampu gawé karya sing isoh nyabet pangregan ana ning lomba-lomba.
Karya Jay sing tergolong kreatif mampu mikat studio kaya ta Musica Studio lan Aquarius, banjur gawé sampul album kaset Kla Project lan Déwa 19. Pagawéan iku ditekuni tekan taun 1996. Nanging, amarga dadi desainer sampul album Jay banjur mandeg kuliahe.

Sanajan jenenge wis kondhang dadi desainer sampul kaset, Jay durung marem karo pagawéan iku. Nalika ana kancane lulusan saka IKJ ngajak gawé video klip, Jay banjur mèlu. Jay miwiti sinau carané gawé video klip, wiwit saka tata artistik tekan penyutradaraan.

## Filmographi 
* Jelangkung
* Tusuk Jelangkang
* Bangsal 13
* 30 Hari Mencari Cinta
* Quickie Express
## Réferènsi
Abiotik

thumb|250px|Abiotik
**Abiotik** inggih punika komponèn ing salebetipun alam semesta saking bendha-bendha boten gesang kados ta toya, udara, suhu, lan watu.

## Komponèn abiotik 
Arupi ékosistem kawontenan fisik ingkang nyarengi kagesangan organisme dados panggènan lan subtrat kagesangan. Komponèn abiotik nyarengi sadaya ingkang boten gesang sarta kanthi langsung nggadhai gegayutan kaliyan wontenipun organisme. Ingkang kalebet wonten komponèn abiotik inggih punika: siti, toya, udara, topografi, lan iklim. Komponèn abiotik ugi boten uwal saking tandha-tandha alam abiotik kados déné toya, oksigèn, siti. Amargi toya punika salah satunggaling faktor ingkang paling wigatos kanggé pagesangan. Siti madeg saking butiran-butiran siti ingkang ngandhut unsur hara utawi unsur anorganik lan bahan organik. Siti gembur ingkang kathah gronggongan udara bakal nggampilaken oyot taneman nampi panganan. Kabetahan boten saking siti kémawon nanging ugi saking udara ingkang ngandhut oksigèn, nitrogèn, hidrogèn ing wangun uwap toya lan karbondioksida. Gas karbondioksida dipun-ginakaken taneman ing prosès fotosintèsis. Oksigèn ingkang dipunasilaken saking prosès punika dipunmedalaken ing udara bébas kanggé rèspirasi makluk gesang. Kususipun ulam (ingkang wonten akuarium utawi panggènan sanès), lan sampun kita mangertosi sadaya, manawi toya punika habitatipun ulam. Ulam ugi betah oksigèn kanggé ambegan, sebapipun wonten akuarium dipunbetahaken aerator ingkang gadhah fungsi kanggé mbiyantu prosès sirkulasi oksigèn ing toya. Aerator punika sanget dipunbetshaken déning ulam ing akuarium amargi aerator saged mbiyantu nyekapi kabetahan oksigèn ing toya ingkang wonten ing aquarium.

## Tuladha tandha-tandha abiotik 
Habitat ulam temtu boten sami kaliyan semut, manawi ulam habitatipun wonten toya mila semut gadhah habitat piyambak inggih punika siti. Nanging boten sadaya jinis siti saged dipun-ginakaken semut kanggé panggènan mliginipun semut cemeng. Saben semut gadhah panggènan gesang lan bènten-bènten kaliyan titikan lan prasyaratipun ingkang dipunbetahaken déning semut.
Oksigèn, toya, siti punika komponèn abiotik ingkang sanget dipunbetahaken déning ulam lan semut, ugi manungsa sarta sadaya makluk gesang. Oksigèn ugi saged dipunasilaken saking taneman *hidrilla*. *Esthwaite* suket toya utawi *Hidrilla* kagolong taneman toya génus ingkang saged ngasilaken oksigèn. Taneman punika tuwuh wonten ngandhap toya ingkang saged dipuntanem wonten lebet toya saking pinten-pinten sentimèter ngantos 20 mèter. Oksigèn, siti, toya punika tandha-tandha alam ingkang saged wujud tandha-tandha kabendhaan ingkang boten katingal struktur wangunipun piyambak-piyambak. Nanging manawi sedanten wau kalebet géjala alam nanging oksigèn, toya, lan siti boten gadhah titikan kagesangan kados ta punapa ingkang dipungadhahi kéwan, taneman, lan manungsa.

## Cathetan suku
Kemangga omah

**Kemangga omah** (*Crossopriza lyoni*) salah siji jinis kemangga kang milih gawé omahé ing sakiwatengen papan kang dibangun déning manungsa. Ing basa Inggris, kéwan iki karan *tailed cellar spiders, tailed daddy longlegs spiders*, kadhang uga *box spiders*. Sawang kemangga iki asring tinemu ing longan, mburi lemari, pyan lan pojok-pojok omah.
## Dheskripsi
Kemangga iki gampang dikenali saka sikil-sikile kang dawa kuru-aking, kang dawane nganti 5&nbsp;cm, déné awake mung 2.5-7mm. Asale kéwan iki ora dimangerteni persis, lan duwé papan sebaran kang amba lan tinemu ing akèh nagara. Kéwan iki asring kaanggep ngganggu amarga cacahé kang akèh lan ninggal sawang ing pojok-pojok omah kang arang kerambah manungsa.  Nanging uga ana kang nganggep kéwan iki munfangati amarga dadi predator kanggone lemut lan jinis arthropod liyané.
250px|thumb|Kemangga wadon nggawa endhoge
Lumrahé, kemangga iki ora mbebayani.

Spesies-spésies liya saka familia Pholcidae.
Akbar Agung

**Akbar** (, , Hunteria: *Jalāl ud-Dīn Muhammad Akbar*), uga kondhang kanthi jejuluk Shahanshah Akbar-e-Azam utawa ***Akbar sing Agung*** () iku Sultan Mogul kaping 3. Dhèwèkè isih keturunan Wangsa Timurid, putra saka Sultan Humayun lan putu saka Sultan Mogul Zaheeruddin Muhammad Babur, panguwasa sing ngedegaké Wangsa Mugol ing India. Ing jaman pamarèntahané ing taun 1605, kasultanan Mugol ngrunkebi sapérangan gedhé sisih lor lan tengah India. Panjenengané disuyudi amarga nduwé panemu liberal kanggo kabèh agama lan kapercayan. Sasuwéné panguwasané, seni lan budaya ngrembaka lan pinunjul dibandhingaké karo raja sadurungé.

## Rujukan 
## Pranala njaba
Abu Ayyub al-Ansari

thumb|right|180px
**Abu Ayyub al-Ansari** (Basa Arab:**أبو أيوب الأنصاري**) iku Sakabat Muhammad. Jeneng asliné **Khalid bin Zaid bin Kulayb**.

## Biografi 
Abu Ayyub al-Ansari saka Bani an-Najjar. Omahé Abu Ayyub éntuk pakurmatan dadi panggonan nginep Muhammad nalika ijrah saka Mekah tumuju Madinah. Abu Ayyub tansah mèlu saben perang kang béla Islam. Ing jaman Muawiyah bin Abu Sufyan, Abu Ayyub mèlu perang nglawan kamaharajan Romawi. Dhèwèké dikubur ing Konstantinopel. Ing jaman papréntahan Muhammad al-Fatih nguwasani Kasultanan Utsmaniyah, Abu Ayyub disubya-subya amarga dadi pahlawan kang menangaké kutha Konstantinopel.
Korupsi

thumb|250px|Nyogok ugi kalebu tumindak korupsi
jmpl|Konvensi Persatuan Bangsa-Bangsa Bersatu marang Korupsi
Tembung **korupsi** iku asalé saka basa Latin, yaiku saka tembung *corruptio*, kang tegesé ngrusak, nggawé bosok, lan nyogok. Dideleng saka segi basa, korupsi yaiku njupuk duit (nagara, utawa perusahaan, lsp) kanggo bathiné awaké dhéwé utawa wong liya. Tumindak korup iku diseleng saka patrap seneng nampa dhuwit *suap*, lan nggunakaké kalungguhan kang diduwèni kanggo kepentingan awaké dhéwé utawa wong liya.
Pangertèn korupsi miturut undang-Undang Bab I pasal 1 ayat 3-5 UU RI No.28 taun 1999 ngengingi *Penyelenggara Nagara yang Bersih dan Bebas dari Korupsi*. Korupsi yaiku tindak pidana kaya déné kang ana ing sajeroning peraturan perundang-undangan kang ngatur ngengingi tindak pidana korupsi. Saiki UU kang ngatur tindak pidana korupsi yaiku UU RI No. 20 taun 2001. Teges liyané, korupsi yaiku tumindak kang dilakoni wong kanthi ndelik-ndelik kanthi tujuan nyugihké awaké dhéwé utawa kancané lumantar cara kang ora bener kanthi cara nyliweraké kapercayan kang wis diwènèhké déning masyrakat.

## Sebabé korupsi 
Sebab-sebab korupsi ana 3 yaiku faktor manungsa, faktor papan panggonan, lan faktor loro-loroné.
* Faktor manungsa
Miturut téyori iku sebab utama korupsi yaiku saka faktor-faktor personal aparat, kaya ta: mentalitas aparat kang èlèk, kasaguhan kerja aparat kang kurang, gaji aparat kang sithik, kulawarga kang miskin,lsp.
* Faktor papan panggonaan
Papan panggonan iku kaya ta, lingkungan pulitik, budaya, lan manajemen birokrasi.
* Faktor loro-loroné
Korupsi kadadéan amarga ana interaksi faktor akèh, yaiku faktor manungsa lan faktor papan panggonan.
thumb|250px|KPK iku lembaga kang ngurus prakara korupsi ing Indonésia

## Tumindak korupsi 
* Nyogok dhuwit
* Nyolog dhuwitlan ndelikaké dhuwit
* Nggedhé-nggedhèkaké rega
* Ngurus idin kang diangèl-angèlaké

## Cathetan suku 
## Deleng uga 
* Korupsi ing Indonésia
Pondhoh

[250px|thumb|Pondhoh kang diawetake ing njero [lodhong]]
**Pondhoh** ya iku pérangan njero saka pucuk wit krambil (*Cocos nucifera*) kang isih empuk lan bisa dipangan. Ing sawatara papan uga diarani umbut, empol, empal, mondhoh lan pondho. Déné ing basa Inggris diarani ''palm heart, palmito, burglar's thigh, aristocrat's plantar, chonta, palm cabbage * utawa * swamp cabbage*. Jinis palem-paleman liya uga bisa ngasilaké pondhoh kang bisa dipangan, kaya ta Palmito Juçara (*Euterpe edulis*), Açaí palm (*Euterpe oleracea*), sabal (*Sabal spp.*) lan pejibaye (*Bactris gasipaes*). Pondhoh ora bisa kajupuk kejaba kanthi matèni/ngrubuhake wite. Pondhoh bisa dipangan mentah/langsung, uga bisa diolah, upamané digulé.
250px|thumb|Pondhoh
Kanggo ngawekani susute cacah wit krambil manawa mung amarga diajab pondhohe, ana jinis palem liya kang banjur dibudidaya lan ditancur mligi kanggo dijupuk pondhohe, ya iku spésies *Bactris gasipaes* kang dikenal kanthi jeneng *chontaduro* (ing Ekuador), 
*palmito* (ing Costa Rica) lan *peach palm'' (Basa Inggris). Tuwuhan iki bisa thukul anakan ing sakiwatengen tuwuhan babone (wujud dhapuran) sahengga bisa ngasilaké pondhoh tanpa matèni wite.
[250px|thumb|Pondhoh kang siyap didol, ing [Brazil]]
Manaslu

250px|thumb|Gunung Manaslu
**Manaslu** ugi ingaran Kutang (मनास्लु). Gunung Manaslu minangka gunung ingkang paling inggil urutan nomer wolu wonten ing donya. Gunung punika manggèn wonten ing Mansiri HImal, punika saperanganipun saking Gunung Himalaya, Nepal. Tembung Manaslu kapendhet saking Basa Sansekerta, Manas saged dipunterjemahaken dados "Gunung Jiwa". Manaslu punika minangka puncak ingkang paling inggil wonten Gurkha Kaliyan papanipun manggèn wonten ing sekawan dasa mill sisih wetanipun Annapurna, gunung ingkang inggilipun nomer 10 donya. Gunung punika dipundaki kaping pisan kaliyan Toshio Imanishi kaliyan Gyalzen Norbu, anggota èkspèdhisi Jepang.

Surve ingkang sapisan punika dipundamel kaliyan ekspi Jepang taun 1952. Pendakian sapisan ugi dipundamel kaliyan Tim saking Jepang wonten ing puncak, taun 1953.

## Cathetan suku
Beksa maengket

**Beksa Maengket** ingguh punika beksan tradhisional tiyang Minahasa. Beksan punika sampun wonten wiwit jaman dhisek kanthi dinten punika beksan mau taksih ngrembaka lan dipunlestantunaken. Beksan punika sampun wonten ing tanah Minahasa wiwit tiyang Minahasa tepang kaliyan pertanian mliginipun pari ing sabin.
Nalika dhisek nenek moyang Minahasa, beksan maengket namung dipunketingalaken ing wekdal panen pari kaliyan éwah-ewahipun ingkang namung prasaja, pramila dinten punika beksan mau sampun ngrembaka istimewa awujud beksanipun tanpa ninggalaken keaslianipun utamaning syair lan tembang.
Beksa maengket mau kapérang saking tiga babak, inggih punika maowey kamberu, marambak lan lalayaan.
Kripik témpé

jmpl|ka|Kripik témpé
**Kripik témpé** iku jinis kripik kang digawé saka témpé. Témpé kang wis dadi diiris tipis-tipis banjur digorèng nganti garing. Kripik témpé cocog dadi nyamikan uga cocog dadi lawuh. Salah sawijiné kutha kang duwé sentra indhustri kripik témpé ya iku Kabupatèn Ngawi, mligi ing Désa Sadang, Désa Karangtengah Prandon lan désa-désa liya.
Banyu krambil

250px|thumb|Degan
**Banyu krambil** ya iku banyu bening ing sakjeroning woh krambil kang isih enom (degan). Omben-ombèn wujud banyu degan misuwur ing nagara-nagara tropis kaya ing India, Asia Kidul Wétan, KapuloanPasifik, Afrikalan Karibia, kanthi wujud asline, dikalengake, utawa diwadhahi gendul.

Banyu krambil dinggo ombèn-ombèn umum didol ing pira-pira panggon, saka restoran nganti ing pinggir-pinggir dalan. Lumrahé migunakaké krambil ijo lan diparas nalika arep diombe kanggo mesthekake manawa isih seger saka krambile.
[250px|thumb|Bakul degan, ing [Delhi, India]]
Krambil kang dijupuk banyune racaké krambil kang isih enom, nalika isih ijo. Kanggo njupuk banyune, racaké krambil diparas kanggo gawé bolongan. Nalikane dibukak  pisanan, kadhangkala banyu krambil muncrat metu, amarga béda tekanan saka njero krambil.

## Produk turunan
Banyu krambil bisa digawé nata de coco.
Kripik

jmpl|ka|Kripik
**Kripik** iku nyamikan kang wujud irisan woh-wohan, pala kependhem, godhong-godhongan lan liya-liyané kang digorèng nganti garing. Contoné ya iku kripik gedhang, kripik téla, kripik bayem, kripik témpé, kripik apel lan kripik-kripik liyané. Karebèn rasané gurih lan garing, adaté kripik iku digorèng nganggo glepung. Adaté kripik iku digorèng, nanging ana uga kang namung dipépé utawa digaringaké. Kripik iku adate duwé rasa asin, pedhes, legi, kecut lan gurih, nanging utawa camborané rasa-rasa mau.

Gambar:Keripik bayam.jpeg|Kripik bayem
Gambar:Singkong Balado.jpg|Kripik kenthang
Gambar:Kripik tela.jpeg|Kripik tela
Gambar:Keripik-apel.jpg|Kripik apel
Gambar:Kripik tempe.jpeg|Kripik témpé

### Cathetan sikil
Masjid Agung Jamik Singaraja

thumb|250px|Masjid Agung Jamik Singaraja

**Masjid Agung Jamik Singaraja** iku sawijining masjid historis sing dunungé ana ing Dalan Imam Bonjol, kalurahan Kampung Kajanan, Kabupatèn Bulèlèng, Bali, Indonésia. Miturut candrasengkala sing naté tinemu, masjid iki diadegaké ing taun 1654 Masehi[1]. Masjid iki dadi kebanggaan masarakat Singaraja, amarga dadi seksi lumebuné Agama Islam ing Pulo Bali.

Masjid kuna kang ana ing Jalan Hasanudin, Kalurahan Kampung Kajanan, Singara iki jumbuh karo jenengé kagolong masjid tertua ing Pulo Bali. Mitirit Candrasengkala kang wés tau tinemu, masjid iki dibangun ing taun 1654 M. Masjid iki dadi kebanggaané masarakat Singaraja, Amerga aji sajarahé dadi saksi lumebuné agama Islam ing Pulau Dewata. Saliyané Al-Quran kuna tulisan tangan keturunan Raja Buleleng Panji Sakti VI kang lumebu Islam, Ing Singaraja, Buleleng jebulé duwé masjid kuna pertama ing Pulo Bali. 
## Rujukan
Bros

thumb|250 px| manéka warni bros

**Bros** utawi wonten ing basa Walanda punika *broche* saking basa Prancis, inggih punika piranti kanggé rerenggan ingkang dipundamel kanggé dipunpasang wonten busana. Sapunika saged ugi kanggé rerenggan wonten ing jilbab. Kala rumiyin, padatanipun bros kadamel saking bahan logam saged ugi saking pérak utawi emas. Wonten ugi ingkang saking bahan perunggu, lajeng miturut pangembangan jaman sapunika sampun kathah warna-warna bahan ingkang kanggé ndamel bros. Kadosta saking bahan flanel, pita, benang wol, plastik, lan sapituruté.

Miturut sejarahipun, bros punika ingkang kaping sapisan dipunkenal wonten ing jaman Perunggu. Bangsa Romawi, Yunani, Jerman ugi suku Kelt saha sadaya suku ingkang migrasi dhateng Éropah awalipun ngginaken gesper hias. 
Bentukipun bros ugi manéka warna. Kadosta awujud tiruan kembang, kéwan, bonékah, tokoh kartun, lan sakpiturute. Kanthi variasi bahan supados langkung menarik.
Gunung Kemukus

thumb|250 px|Gunung Kemukus
**Gunung Kemukus** utawa makam Pangéran Samodra ya iku salah siji papan wisata kang mapan ing kutha Sragèn, Jawa Tengah, désa Pendhem. kacamatan Sumberlawang. Bisane dijenengi **Gunung Kemukus** amarga dicaritakna manawa ing sakdhuwure makam **Pangeran Samudro**,  njedul beluk (kukus) ireng ing sakdhuwure gunung mau, nalika arep nyedaki wayah udan utawa wayah kemarau. mergane iku para pendhudhuk sing ana ing kiwa-tengené kono nyebut panggonan iku **Gunung Kemukus** nganti tekan saiki.

Makam Pangeran Samodra dianggep duwé pituwah. Saben dina makam iki ditekani wong-wong kang ziarah.

Papan iku bisa ditekani kanthi cara numpak bis, saka Terminal Tirtonadi Sala, jurusan Sala-Purwodadi, banjur mudhun Barong. Saka papan iku numpak ojek tumuju puncak.

## Reflist
Supermarket

thumb|250 px| isining supermarket
, Jakarta]]
**Supermarket** utawi peken swalayan punika papan ingkang nyadé sadaya kabetahan masarakat saben dinten . Supermarket punika saking Basa Inggris *super* ingkang tegesipun ageng kaliyan *market* ingkang tegesipun peken (ngoko: pasar). Manawi wonten ing Indonesia tuladhanipun Giant Supermarket, Carrefour Express, Superindo lan sanèsipun. Supermarket punika gadhah cara piyambak kanggé promosi barang-barang ingkang dipunsadé kanthi cara iklan utawi ngginakaken médhia brosur babagan produk ingkang dipuntawakaken saha potongan regi barang utawi diskon .

Dados kanthi barès supermarket punika ateges peken utawi pasar ingkang ageng. Manéka warni barang-barang ingkang wonten ing supermarket kados ta:
#panganan
#janganan
#daging
# woh-wohan
#ombèn-ombenan
#sabun
#roti
# barang pecah belah
#kosmetik
#pakaian
#tas
#buku
#sandal lan sepatu
#barang elektronik
#lan sanès-sanèsipun.

## Jinising pasar swalayan
Kajawi *supermarket* wonten ugi ingkang mastani kanthi istilah *minimarket*, *midimarket*, lan *hypermarket*.

Bedanipun istilah antawisipun minimarket, supermarket, lan hypermarket inggih punika wonten ing format, ukuran, saha fasilitas ingkang kaparingaken. Tuladhanipun:
* **Minimarket** ukuranipun alit (100m2 dumugi 999m2) 
* **Supermarket** ukuranipun madya utawi sedengan (1.000m2 dumugi 4.999m2) 
* **Hypermarket** ukuranipun ageng (5.000m2 ke atas) 

## Sajarah Supermarket 
Sadèrèngipun wonten supermarket modhèren kala rumiyin panganan wonten ing kutha punika dipunsadé kanthi pasar tradhisional lokal utawi dipuntawakaken keliling. Nalika taun 70-an, konsumen ningali wiwitaning pembangunan pasar swalayan nalika Supermarket Pahlawan mbikak *outlet firstKem* *Chicks Supermarket* nalika taun 1971. Wonten ing pungkasan dekade, *Kem Chicks* ingkang wiwit nyade endhog wonten ing taun 70-an lan Gelael ugi mbikak toko alit ingkang wonten ing Jakarta. Toko *Duty Free* ing Jakarta sisah anggènipun masok barang amargi susah anggènipun pados panganan impor saha unjukan ngemu alkohol kanggé *ekspatriat*.

Nalika taun 80-an lan wiwitaning taun 90-an, wonten supermarket ingkang nembé kabikak. Taun 90-an punika grosir wiwit mlampah lan Carrefour terus mbikak supermarket kanthi gunggung ingkang kathah lan saya kathah saking lokasi toko ing Jakarta  .

## Cathetan suku
Musiyum Tembi

**Musiyum Tembi** utawa **Griya Budaya Tembi** utawi wonten ing Basa Inggris *Tembi House of Culture* ingkang wonten ing Jl.Parangtritis Km. 8,4 Tembi, Timbulharja, Sèwon, Bantul 55188, Yogyakarta punika musiyum ingkang mirunggan kanggé kabudayan Jawi, mliginipun kabudayan masarakat Jawi wonten ing désa Tembi, Bantul. Musiyum punika bikak saben dinten Senin dumugi dinten Jumat, tabuh 09.00-16.00 WIB. wiyaripun yasan utama inggih punika 212m2, lajeng wiyaripun sadaya yasan punika kirang langkung 1057m2 mapan wonten ing lemah kanthi wiyar 3500m2.

Musiyum Tembi (Rumah Budaya Tembi) punika nyimpen barang-barang warisan budaya Jawa. Musiyum punika dipun-resmiake nalika 21 Oktober 1999, kanthi wiwitanipun saking **Lembaga Studi Jawa** ingkang pindah dhateng dhusun Tembi, Timbulharjo, Sewon, Bantul, Yogyakarta nalika 6 September 1995 .

Wonten ing musiyum punika nyimpen manéka warni koleksi kados ta piranti dhapur kados tungku lan dhandhang, gamanipun masarakat Jawi kados ta keris lan tombak. Kajawi punika wonten ugi piranti tani kados ta luku saha piranti kesenian kados gamelan lan bathik.

## Papan 
Jl.Parangtritis Km. 8,4 Tembi, Timbulharjo, Sewon, Bantul 55188, Yogyakarta .

## Wangunan 
Nalika kapindahan **Lembaga Studi Jawa** dhateng dhusun Tembi, pendhapa lan musiyum dados banungan utami. Ing taun 2000 dipuntambahi sisih sayap lajeng saben ruangan dipunparingi nama kados musiyum kanthi nama **Madyasura**. Wonten ing taun 2008 dipuntambahi malih sisih wétan kanggé nyipeng .

## Koleksi
Manéka warni kolèksi ingkang wonten ing musiyum Tembi inggih punika: 
* Piranti pawon kados ta tungku lan dhandhang.
* Gamané masarakat Jawi kados ta keris lan tombak.
* Piranti tani kados ta bajak utawi luku.
* Piranti kesenian kados ta gamelan kaliyan bathik .

## Kontribusi 
* Maringi informasi babagan sajarah lan budaya.
* Ngawontenaken pameran seni lan residensi perupa.
* Ngawontenaken pagelaran seni tradisonal saha kontemporer.
* Produksi karya seni kanthi kualitas ingkang saé kanthi dhapukan kelompok musik lan kelompok jogèd. Kajawi punika ugi njurung produk seni ingkang gadhah kualitas saé minangka *manisfestasi* saking usaha pancipta.
* Paring panjurung kanggé para wiri enem (sangandgaping yuswa 25 taun) ingkang gadhah karemenan dhumateng seni lan budaya kanthi kriteria ingkang sampung dipundamel déning Tembi Rumah Budaya .

## Struktur Organisasi 
Wonten ing Lembaga punika kapérang dados 6 divisi, inggih punika:
# Babagan pagelaran budaya lan kursus.
# Babagan *dokumentasi* dan *publikasi*, ingkang kapérang malih dados:
	a. Babagan griya kanggé dokumentasi budaya,
	b. Babagan *database*,
	c. Babagan kapustakan utawi pabukon
# Babagan  umum lan gladri.
# Babagan balai roepa.
# Babagan program kanggé laré-laré.
# Babagan *rumah tangga* lan bendahara.

## Cathetan suku
Peturasan

thumb|200px|Peturasan
**Peturasan** saka tembung *turas* (basa krama, jarwane: nguyuh), sahengga peturasan ya iku papan kang kasedhiakake kanggo turas/nguyuh. Papan iki wujud wadhah utawa témbok, lan disedhiani kran utawa ember isi banyu kanggo nggrujug sawisé nguyuh. PEturasan uga asring karan *urinoir*, sawijining tembung kanthi teges kang padha, ing basa Walanda lan basa Prancis.

Peturasan racaké disedhiakake kanggo wong lanang amarga posisi nalika nguyuh ing peturasan kudu kanthi ngadeg, déné wong wadon racaké ora bisa nguyuh manawa ora ndhodhok.
Ndhodhok

250px|thumb|Bocah kang ndhodhok sinambi dolanan
**Ndhodhok** ya iku sawijining posisi awak kang ing kono boboté awak ngumpul ana ing sikil kaya déné nalika ngadeg, nanging wong kang ndhodhok uga  kanthi nekuk sikil. Béda uga karo wong lungguh amarga nalika lungguh, bobot awak numpu ana ing bokong kang tumemplek ing papan lungguh.

Tumrape bocah kang lagi ajar lumaku, ndhodhok dadi pakulinan nalikane bocah kang ngadeg péngin njupuk barang saka lemah/ngisor.
Hanger

**Hanger** (Walanda *hanger* sing tegesé 'panggantung') ya iku piranti sing dienggo nyantholaké klambi, kathok, lan sapanunggalanipun. Hanger iku saka manéka warna, ana sing saka bahan plastik, wesi lan sapanunggalanipun. Hanger iku asalé saka Amérikah Sarékat.
Granulosit

thumb|200px|Eosinofil

**Granulosit** () ya iku sawijiné sub-golongan sèl getih putih *(leukosit)* kang duwé granula ing jero sitoplasma. Telung jinis granulosit kanthi inti sel *(nukléus)* kang béda disèkrèsiké déning sungsum balung minangka protèin.. Granulosit asring njupuk paraga sepisanan sasuwéné infèksi. Granulosit nyerang penyusup kang cacahé akèh lan banjur dipangan nganti mati. Nanah ing tatu kang kena infèksi, mligi ana granulosité kang wis mati. Sawatara saka granulosit mirunggan nyerang parasit kang luwih gedhé kaya ta cacing mikro.

## Cathetan suku
Dentawyanjana

**Dentawyanjana** inggih punika carakan utawi urut-urutaning aksara Jawa. Miturut panalitènipun para sarjana ing jaman rumiyin, aksara Jawa punika asalipun saking aksara Dévanagari. Manawi miturut cariyosipun Babad Jawi, aksara Jawa punika saking dongèng Dora-Sembada ing jamanipun Ajisaka

## Rujukan